UBE รายได้ขาย “เอทานอล-กาแฟ” เพิ่ม ดันกำไรปี 65 แตะ 329 ลบ. ปันผล 0.04 บ.
UBE อวดกำไรปี 65 แตะ 329 ลบ. โต 3% จากปีก่อนมีกำไร 320 ลบ. อานิสงส์รายได้ขาย “เอทานอล-กาแฟ” เพิ่ม พร้อมแจกปันผล 0.04 บ. ขึ้นเครื่องหมาย XD 17 มี.ค.66
UBE อวดกำไรปี 65 แตะ 329 ลบ. โต 3% จากปีก่อนมีกำไร 320 ลบ. อานิสงส์รายได้ขาย “เอทานอล-กาแฟ” เพิ่ม พร้อมแจกปันผล 0.04 บ. ขึ้นเครื่องหมาย XD 17 มี.ค.66
22 ก.พ. 2566

บริษัท อุบล ไบโอ เอทานอล จำกัด (มหาชน) หรือ UBE รายงานผลการดำเนินงานงวดปี 2565 สิ้นสุดวันที่ 31 ธ.ค.2565 ดังนี้

สำหรับปี 65 บริษัทมีรายได้จากการขายจำนวน 7,199.3 ล้านบาท เพิ่มขึ้น 226.8 ล้านบาท หรือคิดเป็น 3.3% จากงวดเดียวกันของปีก่อนหน้า จากปริมาณยอดขายเอทานอลเกรดเชื้อเพลิงที่เพิ่มขึ้นและราคาเอทานอลที่ปรับตัวดีขึ้นเป็นหลัก
โดยรายได้จากการขายจากธุรกิจเอทานอลฟื้นตัวดีขึ้น เพิ่มขึ้น 4.2% จากงวดเดียวกันของปีก่อนหน้า เป็น 3,810.4 ล้านบาทเนื่องจากปริมาณยอดขายเอทานอลเกรดเชื้อเพลิงที่เพิ่มขึ้นจากการผ่อนปรนข้อกำหนดด้านการท่องเที่ยว
ขณะที่รายได้จากธุรกิจอื่นเพิ่มขึ้นอย่างมีนัยสำคัญราว 76.9% จากงวดเดียวกันของปีก่อนหน้า เป็น 272.3 ล้านบาท จากยอดขายผลิตภัณฑ์กาแฟเป็นหลัก
นอกจากนั้นที่ประชุมคณะกรรมการบริษัทฯ เมื่อวันที่ 21 ก.พ.66 มีมติอนุมัติจ่ายปันผลจากงวดดำเนินงานวันที่ 1 ม.ค. 65 ถึงวีนที่ 31 ธ.ค. 65 เป็นเงินสดในอัตรา 0.04 บาท/หุ้น กำหนดขึ้นเครื่องหมาย XD วันที่ 17 มี.ค.66 กำหนดจ่ายเงินปันผลให้ผู้ถือหุ้น 15 พ.ค.66